oo, limutin na lamang at siyang tanging magiging lunas ng kanyang pusong sawing palad. datapwa'anong hirap gawin ng lumimot! lalo at lalo ba waring sa puso niya ay nagsisidhi ang maalab na nasa na hwag limutin ang kanilang kahapon ni leoning na di makatkat sa kanyang puso at alaala. makailan nang tangkain ng ating binata ang gawang lumimot datapwa'lalo at lalong sa damdamin niya ay hindi malimutan. hindi malimutan ang lahat, bagkus nananariwa sa kanyang puso na ang mga nakalipas ay gunitain. bagkus lalong naaalaala niya at sa kaibuturan ng kanyang puso ay tila nakatitik ng ginto ang ngalang leoning na hindi niya malimutlimutan. datapwa'wala ring mangyayari, hanggang sa limutin nga lamang, ang sa wakas ay mabuting magawang paraan. oo, limutin na lamang sapagka'hindi na niya maaaring ibigin si leoning, dahilang ang kanyang pakikipagisang puso ay di na malalaon at isasagawa na. ilang saglit na lamang.